25.4.2023
SK
Úradný vestník Európskej únie
L 110/15
f) vplyvu na zamestnanosť v automobilovom priemysle, najmä na mikropodniky, malé a stredné podniky, a na účinnosť opatrení na podporu rekvalifikácie a zvyšovania úrovne zručností pracovnej sily; g) účinnosti existujúcich finančných opatrení a potreby ďalších opatrení vrátane primeraných finančných opatrení na úrovni Únie, členských štátov alebo na miestnej úrovni s cieľom zabezpečiť spravodlivú transformáciu a zmierniť akékoľvek negatívne sociálno-ekonomické dôsledky, najmä v najviac postihnutých regiónoch a komunitách; h) pokroku v sociálnom dialógu, ako aj aspektov ďalšieho uľahčenia ekonomicky životaschopného a sociálne spravodlivého prechodu na cestnú mobilitu s nulovými emisiami; i) pokroku pri zavádzaní verejnej a súkromnej infraštruktúry nabíjacích a čerpacích staníc vrátane pokroku podľa nariadenia Európskeho parlamentu a Rady o zavádzaní infraštruktúry pre alternatívne palivá a o zrušení smernice Európskeho parlamentu a Rady 2014/94/EÚ a prepracovaného znenia smernice Európskeho parlamentu a Rady 2010/31/EÚ (*); j) potenciálneho prínosu inovačných technológií a udržateľných alternatívnych palív vrátane syntetických palív k dosiahnutiu klimaticky neutrálnej mobility; k) emisií počas životného cyklu nových osobných vozidiel a nových ľahkých úžitkových vozidiel uvedených na trh, vykázaných v súlade s článkom 7a; l) vplyvu tohto nariadenia na dosiahnutie cieľov členských štátov podľa nariadenia (EÚ) 2018/842 a prepracovaného znenia smernice Európskeho parlamentu a Rady 2008/50/ES (**). 3.
V deň predloženia prvej správy o pokroku podľa odseku 1 Komisia tiež v spolupráci s členskými štátmi a všetkými príslušnými zainteresovanými stranami predloží správu Európskemu parlamentu a Rade, ktorá obsahuje analýzu s cieľom identifikovať prípadné medzery vo financovaní pri zabezpečovaní spravodlivej transformácie v automobilovom dodávateľskom reťazci s osobitným dôrazom na malé a stredné podniky a regióny, ktoré sú transformáciou najviac postihnuté.
K tejto správe sa v prípade potreby priložia návrhy na primerané finančné opatrenia s cieľom uspokojiť zistené potreby.
_____________ (*) Smernica Európskeho parlamentu a Rady 2010/31/EÚ z 19. mája 2010 o energetickej hospodárnosti budov (Ú. v.
EÚ L 153, 18.6.2010, s. 13).
(**) Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v.
EÚ L 152, 11.6.2008, s. 1).“ 13.
Článok 15 sa mení takto: a) odsek 1 sa nahrádza takto: „1.
Komisia v roku 2026 preskúma účinnosť a vplyv tohto nariadenia, pričom bude vychádzať z dvojročného vykazovania údajov, a predloží správu s výsledkami preskúmania Európskemu parlamentu a Rade.
Komisia predovšetkým posúdi pokrok dosiahnutý na základe tohto nariadenia pri dosahovaní cieľov zníženia emisií stanovených v článku 1 ods.
5a, pričom zohľadní technologický vývoj, a to aj pokiaľ ide o plug-in hybridné technológie, a význam ekonomicky životaschopného a sociálne spravodlivého prechodu na mobilitu s nulovými emisiami.
Na základe tohto posúdenia Komisia posúdi potrebu preskúmania cieľov stanovených v článku 1 ods. 5a.
Komisia posúdi aj vplyv stanovenia minimálnych prahových hodnôt energetickej účinnosti pre nové osobné vozidlá a ľahké úžitkové vozidlá s nulovými emisiami uvádzané na trh Únie.
K správe sa podľa potreby pripojí návrh na zmenu tohto nariadenia.“; b) odseky 2 až 5 sa vypúšťajú; c) odsek 6 sa nahrádza takto: „6.
Komisia do 31. decembra 2024 preskúma smernicu 1999/94/ES, pričom zohľadní potrebu poskytnúť spotrebiteľom presné, spoľahlivé a porovnateľné informácie o spotreba paliva a energie, emisiách CO2 a emisiách látok znečisťujúcich ovzdušie nových osobných vozidiel uvedených na trh, a to aj v reálnych podmienkach, a tiež vyhodnotí možnosti zavedenia známky na označovanie palivovej úspornosti a emisií CO2 pre nové ľahké úžitkové vozidlá.